Diari Oficial de la Generalitat Valenciana


Sumari del DOGV 5900, del 25-11-2008 (2008/13082)

Bases específiques rectores per a la provisió en propietat, mitjançant promoció interna, per concurs oposició, d'una plaça de músic sotsdirector de la Banda Municipal de Música vacant a la plantilla de personal laboral fix d'aquest Ajuntament.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/13316


Data del document
:   14-11-2008

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * professió artística
    * música
    * concurs administratiu

Bases específiques rectores per a la provisió en propietat, mitjançant promoció interna, per concurs oposició, d'una plaça de músic sotsdirector de la Banda Municipal de Música vacant a la plantilla de personal laboral fix d'aquest Ajuntament. [2008/13498]  
El tinent d'alcalde d'Àrea de Govern d'Economia, Hisenda, Administració i Participació Ciutadana, mitjançant Decret de data 10 de novembre de 2008, va resoldre aprovar les bases específiques rectores per a la provisió en propietat, mitjançant promoció interna, per concurs oposició, d'una plaça de músic sotsdirector de la Banda Municipal de Música vacant en la plantilla de personal laboral fix d'aquest Ajuntament, les quals són del tenor literal següent:  
«Bases específiques rectores per a la provisió en propietat, mitjançant promoció interna, per concurs oposició, d'una plaça de músic sotsdirector de la Banda Municipal de Música vacant en la plantilla de personal laboral fix d'aquest Ajuntament.  
Seran d'aplicació en la convocatòria d'aquestes places per promoció interna, les bases generals que regeixen les convocatòries de les proves selectives per a la provisió en propietat de places de personal funcionari i laboral vacants en la plantilla d'aquest Ajuntament, publicades en el Butlletí Oficial de la Província núm. 35, de 18 de març de 2008.  
A) Característiques de les places:  
Les plaça pertany a la categoria professional equivalent a les enquadrades en el subgrup A2 de titulació de la plantilla laboral fixa d'aquest Ajuntament.  
B) Requisits dels aspirants:  
a) Trobar-se en situació de servei actiu o serveis especials en la plaça de músic sotsdirector de la Banda Municipal de Música de la plantilla laboral fixa de l'Ajuntament de Castelló de la Plana, amb una antiguitat d'almenys dos anys.  
b) Estar en possessió del títol de grau mitjà o equivalent, expedit per Conservatori Oficial de Música.  
c) Estar en possessió del títol d'enginyer tècnic, diplomat universitari, arquitecte tècnic, formació professional de tercer grau o equivalent, considerant-se equivalent, segons la legislació vigent, haver superat els tres primers cursos complets dels estudis conduents a l'obtenció de qualsevol títol oficial de llicenciat, arquitecte o enginyer, o el primer cicle corresponent als esmentats estudis, sempre que aquest primer cicle continga una càrrega lectiva mínima de 180 crèdits.  
C) Sol·licituds:  
a) Drets d'examen: l'import dels drets d'examen i de formació de l'expedient per cadascuna de les proves selectives es fixa en 25,00 euros, i només seran tornats en el cas que l'aspirant no fos admès a les proves.  
D) Proves selectives:   
1r Fase oposició: constarà dels següents exercicis de caràcter obligatori i eliminatori.  
Primer. Teòric. Consistirà a desenvolupar per escrit, durant un període màxim de dues hores, dos temes elegits a l'atzar del temari que s'acompanya com a annex.  
Segon. Pràctic. Consistirà en la interpretació conjunta d'una peça musical proposta pel tribunal.  
Tercer. Teòric i pràctic. Consistirà en la direcció d'una obra proposada pel tribunal.  
2n Fase de concurs: el concurs no tindrà caràcter eliminatori i es puntuarà de la següent forma:  
1. Formació:  
a) Titulació acadèmica:  
Per estar en possessió del títol de professor superior: 1 punt.  
b) Cursos de formació i perfeccionament, fins a un màxim de 3 punts.  
Es valoraran els cursos de formació i perfeccionament de durada igual o superior a 15 hores que hagen estat cursats o impartits per l'interessat, i que hagen estat convocats o homologats per qualsevol centre o organisme oficial de formació d'empleats públics, d'acord amb la següent escala:  
1) de 100 o més hores 2 punts  
2) de 75 o més hores 1,5 punts  
3) de 50 o més hores 1 punt  
4) de 25 o més hores 0,5 punts  
5) de 15 o més hores 0,20 punts  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, curs de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Així mateix, i en el supòsit de cursos impartits, aquests es valoraran per una sola vegada, i no seran susceptibles de ser valorades successives edicions d'un mateix curs.  
c) Valencià: el coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, llevat del grau elemental que podrà acreditar-se mitjançant certificat acadèmic d'haver superat els estudis de valencià en tots els cursos d'Educació Primària i de l'Educació Secundària Obligatòria, d'acord amb la següent escala:  
Coneixement oral 0,75 punts  
Coneixement elemental 1 punt  
Coneixement mitjà 2 punts  
Coneixement superior 3 punts  
La valoració del coneixement del valencià s'efectuarà puntuant exclusivament el nivell més alt obtingut.  
2. Experiència professional  
a) Per haver desenvolupat amb independència del règim administratiu o laboral, funcions en llocs de treball de l'objecte de la convocatòria en qualsevol administració pública, a raó de 0,25 punts per any o fracció superior a sis mesos, fins a un màxim de 3 punts.  
b) Per haver desenvolupat amb independència del règim administratiu o laboral, funcions en llocs de treball de l'objecte de la convocatòria en ajuntaments de més de 100.000 habitants, a raó de 0,50 punts per any o fracció superior a sis mesos, fins a un màxim de 6 punts.  
L'experiència haurà d'acreditar-se mitjançant certificació dels serveis prestats.  
La puntuació total de cada aspirant serà la suma dels punts obtinguts en tots els exercicis de la fase d'oposició més la resultant de la fase de concurs.  
ANNEX  
Tema 1. Defineix què és una banda de música.  
Tema 2. Diferència entre banda i orquestra.  
Tema 3. Plantilla idònia per a una banda.  
Tema 4. La banda de música. Instruments de vent i fusta.  
Tema 5. La banda de música. Instruments de vent i metall.  
Tema 6. La banda de música. Instruments de percussió.  
Tema 7. El teu instrument. Característiques tècniques.  
Tema 8. El teu instrument. Evolució històrica.  
Tema 9. Què és un instrument transpositor.  
Tema 10. Què és un instrument no transpositor.  
Tema 11. Evolució de la música en el repertori bandístic.  
Tema 12. Obres simfòniques o bandístiques que conformarien programes apropiats per a una sala simfònica.  
Tema 13. Obres simfòniques o bandístiques que conformarien programes apropiats per a un recinte a l'aire lliure.  
Tema 14. Descripció d'una banda simfònica.  
Tema 15. Història de la Banda de Música de Castelló.  
Tema 16. Evolució històrica de la banda de música.  
Tema 17. Compositors espanyols de música per a la banda.  
Tema 18. Composició d'una orquestra simfònica.  
Tema 19. Composició d'una orquestra clàssica.  
Tema 20. Composició d'una orquestra de cambra.»  
El que es fa públic per a general coneixement i efectes.  
Castelló de la Plana, 14 de novembre de 2008.- El tinent d'alcalde d'Àrea de Govern d'Economia i Hisenda, Administració i Participació Ciutadana: Juan José Pérez Macián.